**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 27.07.2018, ora 08.00 – 28.07.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 28.07.2018, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis în data de 27.07.2018, la ora 12.30, avertizarea hidrologică nr. 52, valabilă în intervalul 27.07.2018, ora 13.00-30.07.2018, ora 24.00, vizând producerea de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE, astfel:**

**-COD GALBEN în intervalul 27.07.2018, ora 13:00 – 30.07.2018, ora 24:00** - **depășiri ale COTELOR DE ATENŢIE** pe râurile din bazinele hidrografice: Tisa – sector intrarea ȋn ţară**,** Vişeu, Iza (j**udeţul Maramureş),** Someşul Mare - bazin superior şi afluenţii din bazinele mijlociu şi inferior (**judeţul Bistriţa Năsăud),** Crișul Alb – bazin superior și afluenții din bazinele mijlociu și inferior **(judeţele: Hunedoara și Arad),** Arieș – bazin superior și afluenții din bazinele mijlociu și inferior, Mureş – afluenţii mici aferenţi sectorului aval confluenţă Arieş - amonte confluență Tȃrnave**,** Mureş – afluenţii aferenţi sectorului aval confluenţă Târnave **(judeţele: Alba, Cluj, Sibiu, Hunedoara şi Arad),** Mureș – bazin superior amonte S.H. Glodeni,Târnava Mică – bazin superior şi afluenţii din bazinele mijlociu și inferior, Târnava Mare – bazin superior şi afluenţii din bazinele mijlociu și inferior **(judeţele: Harghita, Mureş, Sibiu și Alba),** Bega – bazin superior şi afluenţii din bazinul mijlociu, Timiş – bazin superior amonte S.H. Lugoj, Pogăniș – bazin superior, Bȃrzava **(judeţele: Timiş şi Caraș Severin),** Jiu – bazin superior și afluenţii din bazinul mijlociu **(județele: Hunedoara, Gorj şi Mehedinți)**,Olt – bazin superior amonte S.H. Sfȃntu Gheorghe **(județele: Harghita și Covasna),** Olt – afluenţii aferenţi sectorului aval S.H. Sfȃntu Gheorghe – amonte Ac. Drӑgӑşani, Olteţ – bazin superior şi afluenţii din bazinul mijlociu (**judeţele: Harghita, Covasna, Braşov, Sibiu, Vâlcea, Gorj, Argeș și Olt),** Vedea – bazin superior şi afluenţii din bazinele mijlociu şi inferior **(judeţele: Argeș, Olt și Teleorman)**, Argeș – bazin superior și afluenții din bazinele mijlociu și inferior **(judeţele: Argeș, Dâmboviţa, Teleorman, Giurgiu şi Ilfov)**, Ialomiţa – bazin superior şi afluenţii din bazinele mijlociu şi inferior **(judeţele: Dâmboviţa, Prahova și Ialomița),** Buzău – bazin superior şi afluenţii din bazinul mijlociu **(judeţele: Braşov, Covasna şi Buzău),** Suceava **(judeţul Suceava),** Moldova (**judeţele: Suceava şi Neamţ),** Bistriţa **(judeţele: Suceava, Neamţ, Harghita şi Bacău),** Trotuş **(judeţele: Harghita, Covasna, Bacău, Neamţ și Vrancea),** Putna **(judeţul Vrancea),** Rȃmnicu Sărat **(judeţele: Buzău și Vrancea),** Bârlad **(judeţele: Iaşi, Neamţ, Vaslui, Vrancea, Bacău şi Galaţi),** Siret – sector aval intrarea ȋn ţară **(judeţele: Suceava, Botoşani, Iaşi, Bacău, Vrancea şi Galaţi),** Siret -afluenţii mici aferenţi sectorului aval confluenţă Suceava **(judeţele: Suceava, Bacău, Vrancea, Botoşani, Iaşi şi Galaţi),** Jijia **(judeţele: Botoşani şi Iaşi),** Prut - sector amonte Ac. Stânca Costeşti **(judeţul Botoşani),** Prut – afluenţii aferenţi sectorului aval S. H. Drânceni **(judeţele Vaslui şi Galaţi),** râurile mici din Dobrogea **(județele: Constanța și Tulcea).**

**COD PORTOCALIU**- **depășiri ale COTELOR DE INUNDAŢIE:**

**-în intervalul 27.07.2018, ora 16:00 – 30.07.2018, ora 12:00** pe râurile din bazinele hidrografice: Suceava **(judeţul Suceava),** Moldova (**judeţele: Suceava şi Neamţ),** Bistriţa - bazin superior şi afluenţii din bazinele mijlociu şi inferior **(judeţele: Suceava, Neamţ, Harghita şi Bacău),** Bârlad – bazin superior şi afluenţii din bazinele mijlociu şi inferior **(judeţele: Iaşi, Neamţ, Vaslui, Vrancea, Bacău şi Galaţi),** Siret – afluenţii mici aferenţi sectorului aval confluenţă Suceava **(judeţele: Suceava, Bacău, Vrancea, Botoşani, Iaşi şi Galaţi),** Jijia - bazin superior şi afluenţii din bazinele mijlociu şi inferior **(judeţele: Botoşani şi Iaşi),** Prut – afluenţii aferenţi sectorului aval S. H. Drânceni **(judeţele: Vaslui şi Galaţi);**

**-în intervalul 28.07.2018, ora 16:00 – 30.07.2018, ora 12:00** pe râurile din bazinele hidrografice: Siret – sector amonte acumularea Bucecea **(judeţele: Suceava şi Botoşani),** Prut - sector amonte Ac. Stânca Costeşti **(judeţul Botoşani);**

**-în intervalul 29.07.2018, ora 16:00 – 30.07.2018, ora 12:00** pe râurile din bazinele hidrografice: Trotuş – bazin superior şi afluenţii din bazinele mijlociu și inferior **(judeţele: Harghita, Covasna, Bacău, Neamţ și Vrancea),** Putna – bazin superior şi afluenţii din bazinele mijlociu şi inferior **(judeţul Vrancea).**

**Fenomenele se pot produce cu probabilitate şi intensitate mai mare în intervalul 29.07.2018, ora 18:00 – 30.07.2018, ora 10:00 pe unele râuri din judeţele: Suceava, Botoşani, Neamţ, Bacău şi Vrancea.**

**Se ridică începând cu data de 24.07.2018, ora 14:00, avertizarea hidrologică din celelalte bazine hidrografice avertizate anterior.**

Această avertizare hidrologică a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:**BACĂU, BOTOŞANI, COVASNA, GALAŢI, HARGHITA, IAŞI, NEAMŢ, SUCEAVA, VASLUI şi VRANCEA**(10 prefecturi) – COD PORTOCALIU și ALBA, ARAD, ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, CONSTANŢA, COVASNA, DÂMBOVIŢA, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA şi VRANCEA* *(35 de prefecturi) – COD GALBEN.*

**Debitele au fost** **în general în creștere** datorită efectului combinat al precipitaţiilor prognozate şi propagării, exceptând râurile din bazinele hidrografice: Crasna, Barcău, Crişuri, unde au fost relativ staţionare şi cursul inferior al Someşului, cursul Siretului din amonte de Adjudul Vechi şi cursul Prutului din amonte de Stânca Costeşti, unde au fost în scădere.

În interval s-au situat:

-peste **COTELE DE ATENȚIE** râurile la următoarele stații hidrometrice: Orăștie – Grădiștea de Munte (65+5) – jud. AR, Homorodul Mic – Lueta (100)-jud. HR, Ialomicioara - Fieni (300+5)-jud. DB şi Runcu (450+60)-jud. DB;

**Se situează peste:**

-**COTA DE ATENŢIE** râul Miletin la staţia hidrometrică Şipote (150+19)- jud. IS.

În interval au fost emise patru atenţionari şi patru avertizări hidrologice pentru fenomene imediate.

**Debitele vor fi în general în creștere.**

Sunt posibile scurgeri pe versanţi, torenţi, pâraie, viituri rapide pe râuri mici cu posibile efecte de inundaţii locale şi creşteri mai însemnate de niveluri și debite cu posibile depăşiri ale COTELOR DE APĂRARE mai ales pe cele din sudul, centrul și estul țării.

**DUNĂRE**

**Debitul la intrarea în ţară** (secţiunea Baziaş) în intervalul 27-28.07.2018 **a fost în creştere având valoarea de 3800 m3/s**, sub media multianuală a lunii **iulie (5350 m3/s).**

În aval de Porţile de Fier debitele au fost în general în creștere.

**Debitul la intrarea în ţară** (secţiunea Baziaş) **va fi** **în creștere (3900 m3/s).**

În aval de Porţile de Fier debitele vor fi în general în creștere.

**2.** **Situaţia meteorologică în intervalul 27.07.2018, ora 08.00 –28.07.2018, ora 06.00**

**Este în vigoare până în data de 28.07.2018, la ora 21.00, atenţionarea meteorologică nr. 52 - COD GALBEN**, **conform căreia** ,,**în Moldova, sudul și estul Transilvaniei, local în Dobrogea și Muntenia, precum și în zonele de munte, vor fi intervale de timp cu instabilitate atmosferică accentuată, care se va manifesta prin averse ce vor avea și caracter torențial, frecvente descărcări electrice, intensificări ale vântului și izolat grindină. Cantitățile de apă vor depăși 20...25 l/mp și pe arii restrânse 50…70 l/mp. Astfel de fenomene se vor semnala și în restul țării, dar pe arii mai restrânse, îndeosebi în timpul după-amiezelor.”** *(județele vizate: ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CLUJ, COVASNA, DÂMBOVIŢA, GALAŢI, GORJ, HARGHITA, HUNEDOARA, IAŞI, MEHEDINŢI, MUREŞ, NEAMŢ, PRAHOVA, SĂLAJ, SIBIU, SUCEAVA, TIMIŞ, TULCEA, VASLUI, VÂLCEA şi VRANCEA).*

**În ţară,** în majoritatea zonelor, vremea a fost în general instabilă. În Banat și Oltenia, local în Muntenia, Dobrogea, Transilvania și Crisana, în special în a doua parte a zilei și la începutul nopții au fost dezvoltări noroase convective, averse, descărcări electrice și intensificări ale vântului. În Moldova cerul a avut înnorări în mare parte din interval, temporar accentuate, și a plouat mai ales în sudul și în estul regiunii. Pe arii restrânse fenomenele au fost severe, cu precădere în sud-vestul teritoriului, unde a plouat torențial, în intervale scurte de timp s-au înregistrat cantități de apă de peste 50 l/mp (judetele Timiș, Gorj, Dolj), iar rafalele vântului au depășit 50 km/h. Izolat au fost și căderi de grindină, fiind confirmate cele de pe raza municipiului Craiova. Temperaturile maxime s-au încadrat între 23 de grade la Întorsura Buzăului și Sfântu Gheorghe și 33 de grade la Satu Mare; la ora 06 se înregistrau valori termice între 14 grade la Toplița și Târgu Secuiesc și 22 de grade la Tulcea, Sulina și Gura Portiței. Indicele temperatură-umezeală (ITU) a atins izolat pragul critic de 80 de unități al disconfortului termic în Banat, sudul Olteniei și sud-vestul Munteniei.

**Observație:** începând de ieri, de la ora 06, au fost în vigoare **48 de mesaje** privind fenomene meteorologice periculoase imediate, **13 avertizări cod portocaliu** (8 emise de către SRPV Craiova, 3 de către SRPV Timișoara și câte 1 de către SRPV Bacău, respectiv SRPV Cluj Napoca), **34 de atenționări cod galben** - 13 emise de către SRPV Craiova, 8 de către CNPM București pentru Muntenia, 6 de către SRPV Tmișoara, câte 3 de către SRPV Constanța și SRPV Cluj Napoca și 1 de către SRPV Sibiu, precum și 1 mesaj de informare emis de către CNPM București pentru municipiul București.

**La Bucureşti,** valorile termice s-au situat sub media climatologică a datei, iar o ușoară instabilitate atmosferică s-a manifestat prin scurte intervale de timp în care înnorările s-au accentuat și s-au semnalat averse slabe și moderate cantitativ, însoțite de descărcări electrice. Vântul a suflat slab până la moderat. Temperatura maximă a fost de 28 de grade la Afumați și 29 de grade la Filaret și Băneasa, iar la ora 06 se înregistrau 19 grade la Băneasa, 20 de grade la Afumați și 21 de grade la Filaret.

**3. Prognoza meteorologică în intervalul 28.07.2018, ora 08.00 –29.07.2018, ora 08.00**

**În ţară, vremea va fi în general instabilă în majoritatea zonelor, cu intervale de timp în care înnorările se vor accentua și local vor fi averse, descărcări electrice, intensificări ale vântului și condiții de grindină. Astfel de fenomene vor fi mai frecvente și mai intense în a doua parte a zilei și la începutul nopții, iar cantitățile de apă vor depăși local 20...30 l/mp și izolat 40...50 l/mp**. Temperaturile maxime se vor încadra între 25 și 30 de grade, mai ridicate în extremitatea de nord-vest; minimele termice vor fi cuprinse între 13 și 23 de grade.

**La Bucureşti,** vremea va fi în continuare ușor instabilă, astfel că vor fi intervale de timp, mai ales în a doua parte a zilei, cu înnorări temporar accentuate, averse, descărcări electrice și posibil intensificări de scurtă durată ale vântului. Temperatura maximă va fi de 29...30 de grade, iar cea minimă de 20 de grade, mai scăzută în zona preorășenească.

***II. CALITATEA APELOR***

**Pe râurile interioare**

**G.N.M.-C.J. Suceava** revine cu informații referitor la incidentul de mediu din data de 25.07.2018 (apariţia unei pelicule de produs petrolier pe o lungime de cca 4,7 km pe râul Moldova, pe sectorul Pod Voroneț-confluență cu râul Suha, în zona orașului Frasin). Acesta s-a produs urma în creșterii debitului râului, care a produs o eroziune a malului stâng pe o lungime de 200 m și o lățime de 10 m, ajungând în zona unei foste sonde din anii ’70 prevăzute cu o zona îngropată de depozitare a reziduurilor petroliere.

În urma verificărilor din data de 26.07.2018, au fost observate unele irizații de produse petroliere în zona fostei sonde, care au dispărut odata cu scăderea debitului râului.

Având în vedere că râul prezintă o apărare de mal pe partea stângă pe o lungime de 350 m, cu capătul din aval la cca 50 m în amonte de amplasamentul sondei, s-a considerat că pentru prevenirea apariției de noi eroziuni este indicată realizarea unei apărări de mal în continuarea celei existente, pe sectorul aferent amplasamentului fostei sonde (măsură impusă prin Nota de constatare încheiată de către G.N.M.-C.J. Suceava, S.G.A. Suceava și primăria orașului Frasin).

Pe fluviul Dunărea și pe Marea Neagră nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 26.07.2018 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul sub 10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională și europeană.

**2. În domeniul solului şi vegetaţiei**

Nuau fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE**